

**Útmutató a  
pontozáshoz**

***Kedves Kollégisták!***

Ahogyan arról az előzetes kiírások alapján már értesülhettetek, a közelgő Bagolyvár Napok programjai során megéri aktívnak lenni, hiszen a legtöbb eseményen a részvételt BN-pontokkal jutalmazzuk! Az alábbi összefoglaló azért készült el, hogy a későbbiekben mindenki számára egyértelmű legyen, mikor, miért, hogyan és mennyi pontot szerezhet – s, végső soron ezek hogyan válthatók be a kollégiumi felvételi során plusz pontokra.

Fontos felhívnunk a figyelmet arra, hogy a lent megnevezett programok, és elérhető pontok annak fényében változhatnak, hogy az egyes versenyekre elegendő számú jelentkezés érkezett-e! (A minimum létszámot minden érintett programnál feltüntettük.) Ez ne ijesszen el titeket, inkább motiváljon, hiszen mi is azt szeretnénk, ha az alábbi események mindegyike megrendezésre kerülhetne!

**A motivációs rendszer 2 részből tevődik össze:**

**🡪 A Bagolyvár Napokhoz kapcsolódó „jutalmak”**

* **BN-pontok:**

Majdnem minden rendezvényen érvényesíthettek plusz pontokat, amelyeket a RÉSZVÉTELÉRT kaphattok, tehát nem feltétel, hogy az adott versenyen helyezést is érjetek el. A programok során a legaktívabbak akár 64 BN-pontot is összegyűjthetnek!

Hogyan szerezheted meg a pontokat?

Február 14-től (csütörtöktől) elérhető lesz a portán a Bagolyvár Napok „Pontozólap”-ja. Ezt bármikor átveheted február 18. (hétfő) 20 óráig, ha valamelyik eseményünkön részt vennél, és szeretnél a pontgyűjtésbe is beszállni.

Válassz a kedvedre való programok közül! A portán átvehetők február 10-től (vasárnaptól) a „Nevezési lap”-ok és „Csoportos nevezési lap”-ok (Attól függően, hogy egyéni és/vagy csoportos versenyben szeretnél indulni, válaszd a megfelelőt/megfelelőket!) Töltsd/ töltsétek ki, és juttasd vissza a titkárságra legkésőbb február 13. (szerda) 20 óráig!   
Fontos! Pontozólapot bárki igényelhet! Viszont nem vehetsz részt olyan versenyekben, amelyek előfeltétele nevezés volt, ha azt a megjelölt időpontig nem teljesítetted!

A versenyek egy részénél a részvétel nevezési díjhoz kötött. A jelentkezésetek akkor válik érvényessé, ha a kitöltött nevezési lapokkal és az esetlegesen felmerülő nevezési díjakkal legkésőbb február 13. (szerda) 20 óráig a titkárságon elszámoltatok! Határidőn túl beadott nevezéseket nem fogadunk el, és a jelentkezés érvénytelen, ha nevezési díjas program esetében az összeg a megjelölt határidőig nem került kiegyenlítésre! Emiatt könnyítés, hogy ezek nem személyes kötelezettségek, tehát a leadást és fizetést szobatárs, barát, barátnő, stb. is rendezheti.

A pontozólapot hozzátok magatokkal a rendezvényekre, hiszen ebbe ragasztjuk bele a részvételért járó pontokat! A BN-pontokat minden esetben a kollégiumi szervezőknél tudjátok érvényesíteni!

Az elveszett pontozólapokat nem áll módunkban pótolni! A pontok csak abban az esetben járnak, ha a programot teljesítettétek! (Tehát előadás esetén annak a végén, míg a versenyeknél, játékoknál pedig aktív részvétel számít.)

Mindezek mellett a „segítő kezeket” is örömmel fogadjuk és nem lennénk hálátlanok, hiszen ennyi program megszervezése és lebonyolítása nem egyszerű feladat a kis létszámú KOB-nak. Aki segítőként jelentkezik, programonként 3 BN-ponttal gazdagodhat! (Azonban max. 2 alkalmat, és ennek értelmében 6 BN-pontot tudunk ezért felajánlani.)

A programsorozat végén az összegyűjtött pontokat összesítjük, s ez alapján díjazzuk a 15 legtöbb pontot gyűjtő kollégistát! Nem mellesleg, ezek alapján kerülnek megállapításra a következő tanévre vonatkozó kollégiumi felvételibe számító közéleti pontok!

Szóval, versenyre fel, légy te a Bagolyvár Kollégium legjobbja!

* **Közéleti pontok:**

Ahogyan arra utaltunk is az előbbiekben, a programsorozat alkalmával megszerzett BN- pontok a rendezvény végén (illetve a kollégiumi felvételi során) közéleti pontokra válthatók be. Tehát minél tevékenyebbek vagytok, annál több extra pontot kaphattok (s hogy ez miért is kiemelten fontos, a FÓRUM alkalmával kiderül)!   
  
Az alábbi táblázat segít eligazodni abban, hogy az elért BN-pontok alapján mennyi közéleti plusz pontot zsebelhettek be:

|  |  |
| --- | --- |
| **Összegyűjtött BN pontok** | **Kapható közéleti pontok** |
| 38-64 pont | 8 közéleti pont |
| 32-37 pont | 6 közéleti pont |
| 25-31 pont | 4 közéleti pont |
| 22-24 pont | 3 közéleti pont |
| 11-21 pont | 2 közéleti pont |

A ponthatárok és a megszerezhető közéleti pontok a megtartott programok számától függ, amelyhez megfelelő számú nevezés szükséges!

A megszerzett közéleti pontok kizárólag a 2019/2020-as tanév kollégiumi felvételijébe számíthatók be, nem átruházhatók. A ponthatárok nem rugalmasak!

* **Külön díjazás:**

Mivel számos versennyel készülünk a programsorozat alkalmával, így természetesen nem szeretnénk elmulasztani a legjobbak díjazását sem. Azon eseményeken, ahol külön jelöltük, a nyerteseknek ajándékutalványokkal készülünk, így valóban olyan dologra fordíthatjátok az összeget, amely számotokra hasznos. Helyezéstől függetlenül a BN-pontok járnak az egyes események teljesítéséért. A nyertesek a díjakat a programok után vehetik át!

**🡪 A ZEFI nyereményjátéka**

Az érdeklődők már olvashatták, hogy a programok egy része a Zuglói Egészségfejlesztési Iroda (továbbiakban: ZEFI) közreműködésével valósul meg. Megéri regisztrálni és részt venni ezeken az eseményeken is, hiszen a ZEFI 10 nyertest sorsol ki azon regisztrált hallgatók közül, akik legalább 5 ZEFI-programot teljesítettek és igazoltan kitöltötték\* az online kérdőívet a leadás határidejéig! (\* Igazoltan kitöltöttnek minősül az az online kérdőív, amely kitöltése során használt jeligét a kitöltő a pontozólapján feltüntet, s azt a ZEFI-munkatársai az online kitöltési listából visszakeresve megtalálják.) Tehát a ZEFI-nyereményjáték szükséges, de nem elégséges feltétele a regisztráció! Illetve, ha nem kívánsz részt venni a nyereményjátékban, előzetes regisztráció nélkül is csatlakozhatsz a programokhoz.

Hogyan vehetsz részt ezen a nyereményjátékon (is)?

Február 13-18 között a portán beszerezheted a ZEFI „Részvételi szándéknyilatkozatát”, valamint a programba való belépési és kilépési nyilatkozatot. Ezt önállóan kitöltheted, ám, ha marad olyan kérdés, amely esetében a kitöltési útmutató sem nyújt elegendő információt, a leadás előtt a titkárságon segítséget kérhetsz. A kitöltött és aláírt papírokkal legkésőbb február 18. (hétfő) 14:30-ig kell jelentkezned a titkárságon, ahol véglegesítik a regisztrációd. Ennek keretében egy regisztrációs kártyát kapsz, és megkapod a ZEFI-regisztrációért járó 4 BN-pontot.

A továbbiakban, a ZEFI-s programokon akkor érvényesítheted a pontod, ha a rendezvény előtt aláírod az adminisztrációs ívet a ZEFI-s munkatársaknál és igazolod magad a regisztrációs kártyád felmutatásával. A kollégiumi szervezők ragasztják be a programért járó BN-pontot a pontozólapba, ezért azt okvetlenül hozd magaddal (akkor is, ha csupán kizárólag a ZEFI versenyében szeretnél részt venni!) Az elveszett kártyákat, pontozólapokat nem áll módunkban pótolni!

A Bagolyvár Napok végén a leadott pontozólapban teljesített pontokat összesítve és a feltételeknek megfelelve (ZEFI-regisztráció + 5 program + kitöltött online kérdőív) részt veszel a sorsolásban, amelyet február 28-án (csütörtökön) 20 órakor tartunk a nagy társalgóban a Bagolyvár Napok záró eseményén. Szuper nyeremények várnak rád, mint masszázs jegyek, fitnesz -és TRX-jegyek, fürdőbelépők, vagy smoothie készítő gép!

Szóval ne habozz, maxold ki a Bagolyvár Napokat a ZEFI programjaival és ajándékaival!

**A pontok összegzése**

Természetesen, a „gyűjtögetés” eredményét összegeznünk kell, így a pontozólapokat névvel ellátva legkésőbb február 28. (csütörtök) 14 óráig várjuk vissza a titkárságra! (Más is lehozhatja helyetted, ha nem tartózkodnál a kollégiumban.) Fontos! A határidőn túl benyújtott pontozólapokat nem áll módunkban elfogadni!

Összegezve: Az összesített BN-pontok közéleti pontokká konvertálódnak, de a legtöbb BN-pontot gyűjtőket külön megajándékozzuk. A ZEFI-s programokban való részvételért (ha van pontozólapod) automatikusan jár a BN-pont, viszont a ZEFI-versenyében kizárólag akkor vehetsz részt, ha az előzetes regisztráció feltételének eleget tettél és az online kérdőívet kitöltötted! (Ha ezeket elmulasztod, hiába teljesíted az összes általuk szervezett programot, nem kerülhetsz a sorsolásba.)

A továbbiakban a BN pontok megszerzésének szabályait ismerhetitek meg az egyes programok során. Az alábbi táblázat tájékoztató jellegű, az egyes programok további részleteiről a kiírásokban tájékozódhattok!

|  |  |  |  |  |  |
| --- | --- | --- | --- | --- | --- |
| **Dátum** | **Program** | **Pont** | **Külön díjazás** | **ZEFI pont** | **Pontok érvényesítésének feltételei** |
| **-** | Regisztráció a ZEFI  programokhoz | **4** |  |  | A ZEFI-pontok gyűjtésének feltétele a febr.13-18 között (legkésőbb 14:30-ig) a titkárságon megtett előzetes regisztráció, amely érvényesítése a pontozólapba ragasztott 4 BN-ponttal történik. |
| 2019.02.18 (hétfő) | Mályvatükör Kiállítás megnyitása | **1** |  | **** | A BN -és ZEFI-pontok a program végén, a portánál érvényesíthetők BN-pontozólappal. A ZEFI-pontok érvényesítéséhez a ZEFI munkatársainál tett aláírás is  szükséges! |
| Kézműves Műhely (farsangi maszkok készítése) | **2** |  |  | A BN-pontok a program végén, a kollégiumi szervezőknél érvényesíthetők BN-pontozólappal. |
| Asztalitenisz Kupa | **4** | **** |  | A BN-pontok a program végén, a kollégiumi szervezőknél érvényesíthetők BN-pontozólappal.  Előzetes regisztráció + nevezési díj szükséges! |
| 2019.02.19 (kedd) | BL-játék (tippjáték) (február 12-én is!) | **0** | **** |  | - |
| "Így főztök ti!" - Főzőverseny | **4** | **** | **** | A BN -és ZEFI-pontok a program végén, a kollégiumi szervezőknél érvényesíthetők BN-pontozólappal. A ZEFI-pontok érvényesítéséhez a ZEFI munkatársainál tett aláírás is szükséges! |
| 2019.02.20  (szerda) | Te hogy vagy? (állapotfelmérés, szűrés, tanácsadás) | **4** |  | **** | A BN -és ZEFI-pontok a program végén, a kollégiumi szervezőknél érvényesíthetők BN-pontozólappal. A ZEFI-pontok érvényesítéséhez a ZEFI munkatársainál tett aláírás is szükséges! |
| "Hősképzés" (Újraélesztési gyakorlat) | **4** |  | **** | A BN -és ZEFI-pontok a program végén, a kollégiumi szervezőknél érvényesíthetők BN-pontozólappal. A ZEFI-pontok érvényesítéséhez a ZEFI munkatársainál tett aláírás is szükséges! |
| Just Dance | **2** | **** |  | A BN-pontok a program végén, a kollégiumi szervezőknél érvényesíthetők BN-pontozólappal. |
| 2019.02.21. (csütörtök) | Biliárd verseny | **3\*\*** | **** |  | A BN-pontok a program végén, a kollégiumi szervezőknél érvényesíthetők BN-pontozólappal.  Előzetes regisztráció + nevezési díj szükséges! |
| Bowling verseny | **3\*\*** | **** |  | A BN-pontok a program végén, a kollégiumi szervezőknél érvényesíthetők BN-pontozólappal.  Előzetes regisztráció + nevezési díj szükséges! |
| 2019.02.22   (péntek) | Megszívtuk! - avagy hétköznapi függőségeink (dr. Zacher Gábor előadása) | **3** |  | **** | A BN -és ZEFI-pontok a program végén, a kollégiumi szervezőknél érvényesíthetők BN-pontozólappal. A ZEFI-pontok érvényesítéséhez a ZEFI munkatársainál tett aláírás is szükséges! |
| Fröccspong verseny | **2** | **** |  | A BN-pontok a program végén, a kollégiumi szervezőknél érvényesíthetők BN-pontozólappal.  Előzetes regisztráció + nevezési díj szükséges! |
| 2019.02.23 (szombat) | Farsangi Labdarúgó Kupa | **4** | **** |  | A BN-pontok a program végén, a kollégiumi szervezőknél érvényesíthetők BN-pontozólappal.  Külön regisztráció szükséges! (Febr. 11. 14 óráig) |
| Farsangi mulatság & Kaszinó (jelmez és maszkverseny &  játékok) | **4** | **** |  | A BN-pontok a program végén, a kollégiumi szervezőknél érvényesíthetők BN-pontozólappal.  Előzetes regisztráció + nevezési díj szükséges! |
| **Dátum** | **Program** | **Pont** | **Külön díjazás** | **ZEFI pont** | **Pontok érvényesítésének feltételei** |
| 2019.02.24 (vasárnap) | Kosárlabda Kupa | **3** | **** |  | A BN-pontok a program végén, a kollégiumi szervezőknél érvényesíthetők BN-pontozólappal.  Előzetes regisztráció + nevezési díj szükséges! |
| FIFA19 | **2** | **** |  | A BN-pontok a program végén, a kollégiumi szervezőknél érvényesíthetők BN-pontozólappal.  Előzetes regisztráció szükséges! |
| 2019.02.25  (hétfő) | Széplak Szemle (két emelet) | **2\*** |  |  | A BN-pontok a szobákban látható helyen elhelyezett BN-pontozólappal érvényesíthetők, kizárólag 4/5 vagy 5 osztályzatok esetén. |
| "Fennfelejtett maszkok" (Önismereti est a szerepeinkről, álarcainkról) | **4** |  | **** | A BN -és ZEFI-pontok a program végén, a kollégiumi szervezőknél érvényesíthetők BN-pontozólappal. A ZEFI-pontok érvényesítéséhez a ZEFI munkatársainál tett aláírás is szükséges! |
| "Barangolás a könyvtárban"  - játék | **3** | **** |  | A BN-pontok a program végén, a kollégiumi szervezőknél érvényesíthetők BN-pontozólappal. |
| 2019.02.26  (kedd) | Széplak Szemle (két emelet) | **2\*** |  |  | A BN-pontok a szobákban látható helyen elhelyezett BN-pontozólappal érvényesíthetők, kizárólag 4/5 vagy 5 osztályzatok esetén. |
| "A HIT ereje átsegít mindenen" - Sport, motiváció, küzdés,  célok, álmok, sikerek (Beszélgetés Kiss Balázs birkózó világbajnokkal) | **4** |  | **** | A BN -és ZEFI-pontok a program végén, a kollégiumi szervezőknél érvényesíthetők BN-pontozólappal. A ZEFI-pontok érvényesítéséhez a ZEFI munkatársainál tett aláírás is szükséges! |
| Pókerverseny | **2** | **** |  | A BN-pontok a program végén, a kollégiumi szervezőknél érvényesíthetők BN-pontozólappal.  Előzetes regisztráció + nevezési díj szükséges! |
| 2019.02.27. (szerda) | Love Café (interaktív játékok, beszélgetések és kvíz a szexualitásról) | **3** |  | **** | A BN -és ZEFI-pontok a program végén, a kollégiumi szervezőknél érvényesíthetők BN-pontozólappal. A ZEFI-pontok érvényesítéséhez a ZEFI munkatársainál tett aláírás is szükséges! |
| Jóga | **3** |  | **** | A BN -és ZEFI-pontok a program végén, a kollégiumi szervezőknél érvényesíthetők BN-pontozólappal. A ZEFI-pontok érvényesítéséhez a ZEFI munkatársainál tett aláírás is szükséges! |
| 2019.02.28. (csütörtök) | Bagolyvár napok zárása  & eredményhirdetés | **0** | **** |  | A febr. 28. 14 óráig leadott pontgyűjtőkön összegyűjtött pontok összesítése. |
| - | Kisegítő rendezvényszervezés (max. 2 alkalomszor 3 BN-pont) | **6** |  |  |  |
| **ÖSSZESEN** | | **64** |  |  |  | |

\* A Széplak Szemle során -értelemszerűen- csak max. 2 BN-pont/fő szerezhető!

\*\* Csak egyszer számítható a pont, mivel a versenyek egy időpontban zajlanak.

Érdeklődés hiányában elmarad!!!

Végezetül egy összefoglaló táblázat az időbeosztáshoz, hogy semmiről ne maradj le:

|  |  |
| --- | --- |
| **Időszak, időpont** | **Esemény** |
| Február 10-13. | A portán elérhetők a nevezési lapok |
| Február 14-18. | A portán átvehetők a pontozólapok |
| Február 13. 20.00 | Nevezési lapok leadása, nevezési díjak  megfizetése a titkárságon |
| Február 13-18. 14.30 | ZEFI regisztráció a titkárságon |
| Február 18-27. | Bagolyvár Napok programjai |
| Február 28. 14.00 | Pontozólapok leadása a titkárságon |
| Február 28. 20.00 | Bagolyvár Napok zárása, BN-pontverseny eredményhirdetése, ZEFI sorsolás |

Nem világos valami? Maradt még kérdésed? Keress bizalommal e-mailen keresztül a   
[bodor.moni94@gmail.com](mailto:bodor.moni94@gmail.com) címen, vagy Messenger üzenetben!

Jó „gyűjtögetést” és érezzétek jól magatokat a Bagolyvár Napok során! 😊

*Bodor Mónika*

KOB-elnök